 237. உதவியோர் குடியெலா முயர்வுற வுள்ளல்.  நமக்கு உதவி செய்தவர் குடும்பத்துடன் உயர்வு பெற எண்ணுதல் நன்றி அறிதல் ஆகும்.  238. உதவியோ ரறவுரை யுடனிறை வேற்றல்.  உதவி செய்தவர்களின் அறிவுரைகளை உடனடியாக நடைமுறைப்படுத்துதல் வேண்டும்.  239. உதவியோர் மிகைசெயி னுடனதை மறத்தல்.  உதவி செய்தவர்கள் ஏதேனும் குற்றங்களைச் செய்தால் உடனடியாக அதை மறந்துவிடுதல் வேண்டும்.  240.அறிதற் களவுண் டுதவி சொலக்கெடும்.  உதவி பெற்றவர் உதவியைப் பற்றிப் பாராட்டிப் பேசலாம். ஆனால் உதவி செய்தவர் உதவியைப்பற்றிப் பேசுதல் கூடாது.